  Наталья Тетерина Удмурт йӧскалык театрлэн сцена вылаз Вормон нуналлы сӥзем «Мы — эхо» концертын Бадӟым Атыкай ожысь солдатъёслэн зэмос гожтэтъёссы но тодмо ожгар кырӟанъёс чузъяськозы. Егит режиссёрен Константин Ложкинэн кылдытэм программа 26–27 оштолэзе но 3-тӥ, 4-тӥ, 7-тӥ куартолэзе ортчоз, кутсконэз 16 часын. Со сярысь ивортодэтъя «Удмуртия» агентстволы театрысь литературая ёзэтлэн кивалтӥсез Наталия Панфилова вераз. Ваньмыз шлягеръёс, ваньзэ со кырӟанъёсты тодо — куд-огез тани кинофильмъёсысь, кудъёсыз концертъёсысь. Тани «Смуглянка», «Мы — эхо» но. <…> Отын пыртэмын оригинальной эктонъёс но. Вань эктонъёс — вальс кадьёс — кудӥз 40-тӥ аръёсы вал. Нош вань сыӵе эктон, кудзэ пуктӥз балетмейстер Пётр Овчинников, туж сыӵе со туала эктон, кытын солдатъёс сыло, нош нылъёс соос вӧзын тӧдьы дӥсьёсын экто Наталия Панфилова, Йӧскалык театрысь литературая ёзэтлэн кивалтӥсезСолэн кылъёсызъя, театрализованной концертэз кылдытон понна режиссёрлы Йӧскалык лыдӟетъюртысь но вотэсысь утчаськоно луиз. Гожтэтъёссы тодмотэм солдатъёслэн. Кыльылэмын соос, интеренетысь но луэ шедьтыны, лыдӟетъюртысь но. Сое ваньзэ бичаз, дасяз милям режиссёрмы, егит артистмы Константин Ложкин Наталия Панфилова, Йӧскалык театрысь литературая ёзэтлэн кивалтӥсезПостановка ож азьысь дырез возьматонысен кутске, соин ик концертэз кылдытӥсьёс 1940-тӥ аръёсты дӥськут пыр возьмато. Нылъёс со вакытысь дэремъёсын, тӧдьы сандалиосын но пыдвылъёсын кырӟало но экто, шуиз Наталья Панфилова. Ватсалом, концерт 2016-тӥ арын кылдытэмын, но котькуд ар выльдӥське.  Чакламын 6 ареслэсь бадӟым учкисьёслы.  Тегъёс: Лулчеберет Ижкар Удмуртия ВормонНунал БыдӟымАтыкайож  